als_Latn dik_Latn sag_Latn
Një 40-vjeçar është arrestuar nga policia e Sarandës, pasi dyshohet për disa vjedhje. Në pranga ka përfunduar Ylli Gjinika, i cili në 3 qershor në bashkëpunim me 36-vjeçarin Aristotel Bami, kanë tentuar të vjedhin një pompë uji, me vlerë rreth 1 milion lekë të vjetra.
Ata kanë shkuar në serat e 63-vjeçarit A.I, në fshatin Gjashtë të Sarandës për ta vjedhur. Bami u arrestua në flagrancë, ndërsa Gjinika arriti të arratisej për tu kapur tre ditë më pas në banesën e tij në fshatin, Çukë.
Gjatë hetimeve të kryera, ka rezultuar se dy të arrestuarit, në bashkëpunim me njëri-tjetrin, dyshohet se janë autorë të disa vjedhjeve të tjera, të dokumentuara. Policia ka sekuestruar në cilësinë e provës materiale: televizorë, pompa uji, orendi shtëpiake dhe sende të tjera të vjedhura.
Vjedhjet e kryera
Më datë 24.03.2016, në fshatin Berdenesh, është vjedhur lokali i shtetasit A.D.
Më datë 24.03.2016, në të njëjtin fshat është vjedhur lokali i shtetasit Z.I.
Më datë 20.05.2016, është konstatuar një vjedhje pasurie përsëri në fshatin Berdenesh
Më datë 28.01.2016, në lagjen nr.1 Sarandë, është vjedhur automjeti i shtetasit I.Ç.
Më datë 05.02.2016, në fshatin Çukë, është vjedhur banesa e shtetasit E.B. /tvklan.al
als_Latn als_Latn als_Latn als_Latn als_Latn als_Latn als_Latn als_Latn als_Latn